wickkiey/tamil-wikipedia-chunked huggingface dataset:
# பேர்கன் நகர வரலாறு

## போராட்டங்கள்

1130-1240 ஆண்டுகளில் நிகழ்ந்த உள்நாட்டுப் போர்களில் பேர்கன் போரின் முக்கிய இடமாக இருந்தது. அவ்வேளையில் அரச உறவினர்களிடையே கூட வெறுப்பு இருந்து அரசர்கள் கொல்லப்பட்டும் இருக்கிறார்கள். 1393, 1428 இல் Hanseatic League அமைப்பின் சார்பாக ஜேர்மனி கடற் கொள்ளையர்கள் பேர்கன் நகரத்தை தாக்கினர். பின்னர் 1429 ஆம் ஆண்டில் 1455 ஆம் ஆண்டில் இப்படி கலகத்துக்கென வந்தவர்களை நோர்வேஜியர்கள் எதிர் கொண்டதன் மூல Hanseatic League அழிக்கப்பட்டது.  
1665 இல் பேர்கன் நகரில் வைத்து, டச்சு கடற்படையினரை, ஆங்கிலேயர்களின் போர்க்கப்பல் ஒன்று தாக்கியது. 1765 இல் புதிய மேலதிக வரிக்கு எதிராக கிட்டத்தட்ட 2000 விவசாயிகள் போராட்டம் நடத்தினர். 1808 இல் டச்சுக்காரரை துரத்திய ஆங்கிலேயர்களை எதிர்த்து நோர்வேஜியர்கள் போராடினர். 1868 இல் ஏழைத் தொழிலாளர்கள் போராட்டம் நடத்தினர்.
1940 இல் கடல் வழியாக வந்த 1900 ஜேர்மனியர்கள் பேர்கன் நகருக்குள் பிரவேசித்து நகரைக் கைப்பற்றினார்கள். 1944 இல் ஜேர்மனியின் ஆயுதக் கப்பல் ஒன்று வெடிவைத்துத் தகர்க்கப்பட்டது. அந்த வெடிப்பில் 98 பேர் இறந்தும், 4800 பேர் காயமடைந்தும், 131 வீடுகள் முற்றாக அழிந்தும், 117 வீடுகள் பயன்பாட்டுக்கு உகந்ததாக அல்லாதவையாகவும் ஏற்றுக் கொள்ளப்பட்டது. அதேவருடத்தில் ஜேர்மன் நீர்மூழ்கிக்கப்பலை பிரித்தானியர்கள் தாக்கினர். அப்போது, 151 பாடசாலைக் குழந்தைகளும்கூட இறந்து போயினர்.
# வார்ப்புரு:பேர்கன் நகரம்

| - | width=100% |
| --- | --- |
| வரலாறு • பண்பாடு • நிர்வாகம் •கல்வி •பொருளாதாரம் • போக்குவரத்து |  |
| - | } |
</div>
</div>
|}
# பேர்கன் நகர நிர்வாகம்

**பேர்கன்** நோர்வேயில் இரண்டாவது பெரிய நகரமாகும். பண்டைய காலத்தில் அரசாட்சி முறையில் ஆளப்பட்டு வந்த இந்நகராட்சி, பின்னர் அரசாட்சி முறையை இழந்து நாடாளுமன்ற நடைமுறைக்கு வந்தது. ஜூன் 2000 ஆம் ஆண்டு முதல் பேர்கன் நாடாளுமன்ற நடை முறையை அடிப்படையாகக் கொண்ட நகராட்சி முறையிலான நிர்வாகத்தைக் கொண்டிருக்கிறது. நகர மன்றத்தினால் தெரிவுசெய்து அமர்த்தப்படும் ஆணையர்கள் (Commisioners) என அழைக்கப்படும் ஏழு அரசாங்க அங்கத்துவர்களே நகரத்திற்கான உயர் அதிகாரத்தைக் கொண்டவர்களாவர். நகர அரசாங்கத்தின் தலைமைப் பொறுப்பில் (Chief Commisioner), 25 ஏப்ரல் 2019 இலிருந்து, ரோகர் வல்ஹம்மெர் (Roger Valhammer) என்பவர்இருக்கிறார். ஒக்டோபர் 2015 - செப்டெம்பர் 2021 இற்கான நகர முதல்வராக (Mayor) மார்த்தே மியூஸ் பேர்சென் (Marte Mjøs Persen) என்பவர் இருந்தார். தற்போதைய நகர முதல்வராக ரூன பாக்கர்வீக் Rune Bakervik 2013 வரை இருப்பார். பேர்கன் நகராட்சி உள்ளிட்ட வெஸ்ட்லான்ட் (Vestland) மாவட்டத்தின் மாவட்ட ஆணையராக (County Governer of Vestland) லார்ஸ் ஸ்பொன்ஹைம் (Lars Sponheim) என்பவர் இருக்கிறார்.
# பேர்கன் நகர நிர்வாகம்

## கட்சிகளின் பிரதிநிதித்துவம்

| தொழிலாளர் கட்சி Labour Party | 13 |  |
| --- | --- | --- |
| சாலை சுங்கச் சாவடிகள் வேண்டாம் என்னும் மக்கள் நடவடிக்கை People's Action No to More Road Tolls | 11 |  |
| முன்னேற்றக் கட்சை (Progress Party) | 3 |  |
| பச்சைக் கட்சி Green Party | 7 |  |
| பழமைவாதக் கட்சி Conservative Party | 14 |  |
| கிறிஸ்தவ ஜனநாயக கட்சி Christian Democratic Party | 2 |  |
| ஓய்வூதியம் பெறுவோர் கட்சி Pensioners' Party | 1 |  |
| சிவப்புக் கட்சி Red Party | 3 |  |
| மத்திய கட்சி Centre Party | 4 |  |
| சோசலிச இடது கட்சி Socialist Left Party | 6 |  |
| தாராளவாத கட்சி Liberal Party | 3 |  |
| **Total** | **67** | } |
# பேர்கன் நகர நிர்வாகம்

## பிரதேசங்கள்

பேர்கன் 8 பிரதேசங்களாகப் பிரிக்கப்பட்டுள்ளது. வலதுபக்கம் காட்டப்பட்டிருப்பதுபோல், ஓசானா, ஆர்னா, பானா, யித்ரபிக்டா, பில்லிங்ஸ்டாலன், லக்சவோக், ஓர்ஸ்தாட், பேர்கன்ஹூஸ் என்பவையே அந்த 8 பிரதேசங்களாகும். நகரத்தின் மையம் பேர்கன்ஹூஸ் இல் அமைந்துள்ளது. பானா, யித்ரபிக்டா, ஓசானாவின் பகுதிகள் நகரப் பரப்பிற்கு வெளியே அமைந்திருப்பதனால், நகரப் பரப்பிலிருக்கும் சனத்தொகையை விட 20,000 அதிகமான குடியிருப்பாளர்கள் பேர்கன் நகராட்சிக்குள் இருக்கின்றனர். .  
| பிரதேசம் | சனத்தொகை | % | பரப்பளவு (km<sup>2</sup>) | % | அடர்த்தி
(/km<sup>2</sup>) |  |
| --- | --- | --- | --- | --- | --- | --- |
| ஆர்னா | 12,680 | 4.9 | 102.44 | 22.0 | 123 |  |
| பேர்கன்ஹூஸ்<sup>1</sup> | 38,544 | 14.8 | 26.58 | 5.7 | 4.415 |  |
| பானா | 38,317 | 14.8 | 159.70 | 34.3 | 239 |  |
| பில்லிங்ஸ்டாலன் | 28,844 | 11.1 | 18.84 | 4.0 | 1.530 |  |
| லக்சவோக் | 38,391 | 14.8 | 32.72 | 7.0 | 1.173 |  |
| யித்ரபிக்டா | 25,710 | 9.9 | 39.61 | 8.5 | 649 |  |
| ஓர்ஸ்தாட்<sup>2</sup> | 37,614 | 14.5 | 14.78 | 3.2 | 4.440 |  |
| ஓசானா | 39,534 | 15.2 | 71.01 | 15.2 | 556 |  |
| குறிப்பிடப்படாதவை | 758 |  |  |  |  |  |
| **Total** | **260,392** | **100** | **465.68** | **100** | **559** | } |
(மேலுள்ளதன்படி: சில பகுதிகள் தவிர்த்து பரப்பளவு நீர்நிலைகளையும் குடியிருப்புகளற்ற மலைப் பகுதிகளைய்ம் உள்ளடக்கியே காட்டப்பட்டுள்ளது, தவிர்க்கப்பட்ட பகுதிகள்:  
<sup>1</sup> 1 பேர்கன்ஹூஸ் , மிகுதி நீர்நிலைகளும் குடியிருப்புகளற்ற மலைப் பகுதிகளும்  
<sup>2</sup> 2 ஓர்ஸ்தாட் , மிகுதி நீர்நிலைகளும் குடியிருப்புகளற்ற மலைப் பகுதிகளும்)
# பெர்க்கின் விளைவு

**பெர்க்கின் விளைவு** (*Perkin reaction*) என்பது ஒரு கரிம வேதியியல் விளைவு ஆகும். மணந்தரு அறுகோண பென்சீன் வளையங்கள் கொண்ட அரோமாட்டிக் ஆல்டிஃகைடுகள் (aromatic aldehyde), காடிய நீரிலிஐதரைடுகள் (Acid anhydride) மற்றும் அந்த காடியால் ஆன உப்பு போன்றவைகளை கொண்டு சின்னமிக் காடியை (cinnamic acid) உருவாக்குவதே இந்த விளைவு ஆகும். இதனைக் கண்டுபிடித்தவர் வில்லியம் என்றி பெர்க்கின் (William Henry Perkin) என்னும் பிரித்தானிய வேதியியலாளர்.  
C<sub>6</sub>H<sub>5</sub>CH=O + CH<sub>3</sub>-CO-O-CO-CH<sub>3</sub> + CH3COONa → C<sub>6</sub>H<sub>5</sub>CH=CH-COOH + CH<sub>3</sub>COOH  
இதைப் பற்றிப் பல மீள்பார்வைத் தொகுப்புக் கட்டுரைகள் எழுதப்பட்டுள்ளன. பீனைல்-அசிட்டிக்காடியும் (phenylacetic acid), பென்சால்டிஃகைடும் (benzaldehyde) சேர்ந்து டிரைஎத்திலமைனோடும் (triethylamine), அசிட்டிக் நீரிலிஐதரைடோடும் இயைந்து (வேதியியல் வினைப்பட்டு) ஆல்பா-பீனைல்-சின்னமிக் காடி (alpha-phenylcinnamic acid) விளைவதைக் காட்டுவது இந்த பெர்க்கின் விளைவு வகை வேதியியல் வினைக்கு ஓர் எடுத்தூக்காட்டு.
# பெர்க்கின் விளைவு

## வேதி வினை விளைவு நிகழ்முறை

மேலே உள்ள நிகழ்வுமுறை எல்லோராலும் ஒருமுகமாக ஏற்கப்பட்டதல்ல. இவற்றுள் பல்வேறு மாற்று வடிவங்கள் உள்ளன, இவற்றுள் அசிட்டிக் வேதி வினைக்குழு பெயர்வு இல்லாமல் டிகார்பாக்ஃசைலேசன் (decarboxylation) நிகழ்வு முதனானவற்றைக் குறிப்பிடலாம்.
# பேர்கன் நகரத்தில் கல்வி

**பேர்கன்** நோர்வேயில் இரண்டாவது பெரிய நகரமாகும். இங்கே இலவசக்கல்வி முறையே நடைமுறையில் உள்ளது. உயர்கல்வி கற்க இங்கிருந்து வெளிநாடு செல்லும் மாணவர்களுக்கும் நிதியுதவி வழங்கப்படுகிறது. அரசாங்க பாடசாலைகளில், கற்கும் மொழி நோர்வே மொழியாக இருப்பதுடன் இரண்டாம் மொழியாக ஆங்கிலமும் பாடசாலைகளில் கற்பிக்கப்படுகிறது. மூன்றாம் மொழி ஒன்றும் தெரிவுசெய்து கற்க வாய்ப்பளிக்கப்படுகிறது. அரசாங்கப் பாடசாலைகளிலேயே, வெளிநாட்டு பெற்றோரையுடைய குழந்தைகளுக்கு அவர்களது தாய்மொழியைக் கற்கவும் சந்தர்ப்பம் அளிக்கப்பட்டு, அதற்கான ஆசிரியர்களும் நியமிக்கப்பட்டிருந்தனர். தற்போது, நோர்வேஜிய மொழியில் கல்விகற்ற கடினமாக இருக்கும் குழந்தைகளுக்கே இவ்வாறான நடைமுறை பின்பற்றப்படுகிறது.  
தமிழ்க் குழந்தைகளுக்கு சனிக்கிழமைகளில் தமிழ்ப் பாடசாலையும் இயங்கி வருகின்றது.
# பேர்கன் நகரத்தில் கல்வி

### உயர்கல்வி

of Education at Landås.]]  
பேர்கன் பல்கலைக்கழகம், பேர்கன் பல்கலைக்கழக கல்லூரி ஆகியன உயர்கல்விக்கான இடங்களாக உள்ளன. பேர்கன் பல்கலைக்கழகமானது (Norwegian: Universitetet i Bergen) கிட்டத்தட்ட 16,000 மாணவர்களையும், 3000 அலுவலகர்களையும் கொண்டு நாட்டின் மூன்றாவது பெரிய பல்கலைக்கழகமாக இருக்கிறது. பேர்கன் பல்கலைக்கழகக் கல்லூரி 6000 மாணவர்களையும், 600 அலுவலர்களையும் கொண்டுள்ளது.  
இவை தவிர பொருளாதார வணிக நிர்வாகத்திற்கான கல்லூரி *Norwegian School of Economics and Business Administration, Norwegian: NHH *Norges Handelshøyskole*) ஒன்றும் உள்ளது. அத்துடன் பேர்கன் கட்டடக்கலைக் கல்லூரி Bergen School of Architecture (Bergen Arkitekt Skole), பேர்கன் தேசிய கலைப்பயிற்சிக் கல்லூரி (Bergen National Academy of the Arts (Kunsthøgskolen i Bergen), கடற்படைப் பயிற்சிக் கல்லூரி Naval Academy (Sjøkrigsskolen) போன்றனவும் உள்ளன.
# பேர்கன் நகரத்தில் கல்வி

## ஆராய்ச்சி

பேர்கன் பல்கலைக்கழகமும், ஹோக்கலாண்ட் பல்கலைக்கழக மருத்துவமனையுமே பேர்கனிலுள்ள பெரிய ஆராய்ச்சி மையங்களாகும்.  
மனித உரிமைகளும் அபிவிருத்தியும் தொடர்பான ஆராய்ச்சியில் உள்ள மிகப்பெரிய தனியார் கல்வி நிலையமான Chr. Michelsen Institute - CMI (Christian Michelsens Institutt) உம் இங்கே உள்ளது. சர்வதேச அபிவிருத்தி தொடர்பான விடயங்களை அறிவித்தலும், அவற்றை கட்டுப்பாட்டுக்குள் வைத்திருத்தலுமே CMI இன் முக்கிய நோக்கமாகும்.
Norwegian Institute of Marine Research (Norwegian: Havforskningsinstituttet), UNIFOB AS போன்ற ஆராய்ச்சி நிலையங்களும் இயங்கி வருகின்றன.
# பேர்கன் நகரத்தில் கல்வி

## ஆரம்ப, உயர்நிலைக் கல்வி

ஆரம்ப, உயர்நிலைக் கல்வி முழுக்க முழுக்க இலவசமானதாகவே இருக்கிறது.  
பேர்கனில் 64 ஆரம்பக்கல்வி பாடசாலைகளும், 18 கீழ் உயர்நிலைக்கல்வி பாடசாலைகளும் 20 மேல் உயர்நிலைக்கல்வி பாடசாலைகளும் இருக்கின்றன. அத்துடன் 11 ஆரம்ப, உயர்நிலைக்கல்வி இணைந்திருக்கும் பாடசாலைகளும் உள்ளன  
1153 ஆம் ஆண்டில் போப் அட்ரியன் நான்கு என்பவரால் இந்தப் பாடசாலை நிர்மாணிக்கப்பட்டதாக நம்பப்படுகிறது.இதுவே பேர்கனில் மிகப்பழைய பாடசாலையாகவும், நோர்வேயின் மிகப்பழைய பாடசாலைகளில் ஒன்றாகவும் இருக்கின்றது. 1840 இலிருந்தே, இந்தப் பாடசாலை தற்போதைய இடத்தில் இயங்கி வருகின்றது. 2003 ஆம் ஆண்டில் பேர்கன் பாடசாலை அருங்காட்சியகம் இயங்கத் தொடங்கும்வரை, அந்தப் பாடசாலைக்குரிய பழைய இடம் பயன்படுத்தப்படாமலேயே இருந்து வந்தது  
பேர்கனில் இயங்கிவரும் ISB என்றழைக்கப்படும் International School of Bergen, ஆரம்ப, கீழ் உயர்நிலைக்கல்வி இணைந்த, ஆங்கிலவழிக்கல்வியை வழங்கும் ஒரு பாடசாலையாகும். இது 1972 ஆம் ஆண்டில் நிர்மாணிக்கப்பட்டது. இங்கே கிட்டத்தட்ட 30 நாடுகளைச் சேர்ந்த 200 மாணவர்கள் கல்வி கற்று வருகின்றனர். இங்குள்ள ஆசிரியர்கள் பிரித்தானியா, அமெரிக்கா, இந்தியா, பிரான்சு, நோர்வே நாட்டைச் சேர்ந்தவர்கள். அனைத்துலக மாணவர்களின் தேவைகளைப் பூர்த்தி செய்யும் வகையில் இந்தப் பாடசாலையின் பாடத்திட்டம் வரைவு செய்யப்பட்டுள்ளது.
# லாத்வியன் லாட்ஸ்

**லாட்ஸ்** (சின்னம்: **Ls **/ **s**; குறியீடு: **LVL **), லாத்வியா நாட்டின் நாணயம். ஒரு லாட்சில் நூறு சான்டிம்கள் உள்ளன. லாட்ஸ் என்ற சொல்லின் பன்மை வடிவம் “லாடி”. லாட்ஸ் நாணயம் 1922ல் அறிமுகப்படுத்தப்பட்டது. 1940ல் இரண்டாம் உலகப் போரின் போது லாத்வியா சோவியத் யூனியனால் ஆக்கிரமிக்கப்பட்டவுடன் லாட்ஸ் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1993ல் லாத்வியா விடுதலை அடைந்தவுடன் லாட்ஸ் மீண்டும் அறிமுகப்படுத்தப்பட்டது. லாத்வியா ஐரோப்பிய ஒன்றியத்தில் இணைந்து விட்டதால் 2012 அல்லது 2013 முதல் லாட்ஸ்vகைவிடப்படும். அதற்கு பதில் ஐரோப்பிய ஒன்றியத்தின் பொது நாணயமான யூரோ லாத்வியாவின் நாணயமாகிவிடும்.
# மனோ

**மனோ** (தெலுங்கு: మనో) (பிறப்பு: 26 அக்டோபர் 1965) தென்னிந்தியத் திரைப்படங்களில் பாடிவரும் ஒரு திரைப்படப் பின்னணிப் பாடகர். இவர் தமிழ், மலையாளம், தெலுங்கு, கன்னடம் மற்றும் இந்தி மொழிகளில் பாடியுள்ளார். தமது திரைவாழ்வை நடிகராகத் துவங்கி பின்னர் பின்னணிப் பாடகராக புகழ்பெற்றார். சின்னத் தம்பி என்ற படத்தில் "தூளியிலே" என்ற பாடலுக்காக தமிழ்நாடு அரசு விருது பெற்றார்.
# மனோ

## இளமை வாழ்வும் திரைவாழ்வும்

மனோ தெலுங்கு இசுலாமியக் குடும்பத்தில் பிறந்தவர். இவரது இயற்பெயர் நாகூர் பாபு ஆகும். இவரது பெயரை பிற்காலத்தில் மனோ என்று இளையராஜா மாற்றினார். தமது கருநாடக இசைப் பயிற்சியை பிரபல பாடகர் நேதனூரி கிருஷ்ணமூர்த்தியிடம் பெற்றார்.  
துவக்கத்தில் பல மேடை நாடகங்களில் நடித்து 15 தெலுங்குத் திரைப்படங்களில் நடித்துள்ளார். இவரது படமொன்றிற்கு இசையமைக்க வந்த இசையமைப்பாளர் எம். எஸ். விஸ்வநாதன் இவருடைய பின்னணியை அறிந்து தன்னுடைய குழுவில் துணை புரிய சென்னைக்கு அழைத்துக்கொண்டார். அவரிடம் இரண்டரை ஆண்டுகள் பணி புரிந்துள்ளார். 1984ஆம் ஆண்டு தெலுங்கு இசையமைப்பாளர் சக்கரவர்த்தியிடம் பணிபுரியத் தொடங்கினார். 1984ஆம் ஆண்டு கற்பூரதீபம் என்ற படத்தில் எஸ்.பி. பாலசுப்பிரமணியம், பி. சுசீலாவுடன் இணைந்து பாடும் ஓர் வாய்ப்பு கிடைத்தது. அதனைத் தொடர்ந்து கன்னடத் திரைப்படம் ஒன்றில் இசையமைப்பாளர் அம்சலேகா பாடல் வாய்ப்பு கொடுத்தார். 1986ஆம் ஆண்டு இளையராஜா பூவிழி வாசலிலே என்ற தமிழ்த் திரைப்படத்தில் "அண்ணே அண்ணே" என்ற பாடலைப் பாட வாய்ப்பு கொடுத்தார். தொடர்ந்து எங்க ஊரு பாட்டுக்காரன் படத்தில் திருப்புமுனை தந்த "செண்பகமே", "மதுரை மரிக்கொழுந்து வாசம்" மற்றும் வேலைக்காரன் படத்தில் "வா வா கண்ணா வா", "வேலையில்லாதவன்" போன்ற பாடல்கள் மூலம் பரவலாக அறியப்படத் தொடங்கினார். சிங்கார வேலன் படத்தில் ஓர் வேடமேற்று நடித்துள்ளார்.  
காதலன் படத்தில் "முக்காலா முக்காபலா", முத்து படத்தில் "தில்லானா தில்லானா" மற்றும் உள்ளத்தை அள்ளித்தா படத்தில் "அழகிய லைலா" போன்ற பாடல்கள் பெருவெற்றி பெற்றன.
# மனோ

## தொழில் வாழ்க்கை

மனோ தெலுங்கு, தமிழ், ஒரியா, மலையாளம், கன்னடம், இந்தி போன்ற 15 மொழிகளில் ஆயிரக்கணக்கான பாடல்களைப் பாடியுள்ளார்.
# மனோ

## ஆரம்ப நாட்கள் மற்றும் அறிமுகம்

1979 ஆம் ஆண்டில், மனோ ஒரு தெலுங்குத் திரைப்படத்தின் படப்பிடிப்பில் இருந்தபோது, மூத்த இசையமைப்பாளர் எம்.எஸ். விஸ்வநாதன் இருந்தார். ஒரு பாடலைப் பாட வேண்டிய அசல் பாடகர் எஸ். பி. பாலசுப்பிரமணியம் பதிவறங்கிற்கு கடைசிவரை வர முடியாததால் தற்செயலாக, மனோவின் தந்தையின் நல்ல நண்பராக இருந்த இசையமைப்பாளரின் உதவியாளரால் மனோ தனது பாடும் திறனைக் காட்டும்படி கேட்கப்பட்டார். மனோ ஒரு சில கஜல் பாடல்களைப் பாடி அங்கு வந்த பார்வையாளர்களின் பாராட்டுதலுக்கும், இசையமைப்பாளருக்கும் வழங்கினார். அப்போதிருந்து, மனோ விஸ்வநாதனால் சில பாடல் பாடல்களைப் பாட கையெழுத்திட்டார். அதன் மீது இறுதி பாடலில் முக்கிய பாடகர் பாடுவார். 1982 ஆம் ஆண்டில், மனோ பிரபல இசையமைப்பாளர் சக்ரவர்த்தியை அணுகினார். தபேலா வீரராக வரவிருக்கும் தனது சகோதரருக்கு வாய்ப்பு கோருகிறார். இருப்பினும், அவரைப் போன்ற ஒரு உதவியாளர் பாடல் பாடல்களைப் பாட வேண்டும் என்று சக்ரவர்த்தி வலியுறுத்தினார். மனோ, சக்கரவர்த்தியிடம் சேர்ந்து கிட்டத்தட்ட 2 ஆண்டுகள் உதவினார். சக்ரவர்த்தியுடனான தனது ஆரம்பகாலத்தில், மனோ கிட்டத்தட்ட அனைத்து முன்னணி பாடகர்களுக்காக 2000 இற்கும் மேற்பட்ட பாடல்களைப் பாடினார்.
# மனோ

## பெயர் மாற்றம் மற்றும் இளையராஜாவுடன் இணைவு

இளையராஜாவுடன் தனது நீண்டகால வாழ்க்கையைத் தொடங்குவதற்கு முன்பு, ஏற்கனவே நிறுவப்பட்ட பாடகர் நாகூர் ஈ.எம்.ஹனிபாவுடன் பெயர் மோதலைத் தவிர்ப்பதற்காக மனோ நாகூர் பாபு எனும் பெயரை "மனோ" என்று இளையராஜாவால் மறுபெயரிடப்பட்டார். தமிழ்த் திரைப்படமான பாசிலின் "பூவிழி வாசலிலே" தலைப்பு பாடலில் "அண்ணே அண்ணே நீ என்ன சொன்ன" என்ற தனது முதல் பாடலில் இளையராஜாவால் இந்தப் பெயர் தேர்ந்தெடுக்கப்பட்டது மனோ தனது தமிழ் மற்றும் தெலுங்கு படங்களுக்காக ஒரே இசையமைப்பாளரின் கீழ் பல பசுமையான மறக்கமுடியாத பாடல்களைப் பதிவு செய்தார். 1987 ஆம் ஆண்டில், எங்க ஊரு பாட்டுக்காரன் படத்திற்காக பிரபலமான பாடல்களைப் பாடி மனோவுக்கு ஒரு பெரிய இடைவெளி கிடைத்தது. "செண்பகமே செண்பகமே" மற்றும் "மதுர மரிக்கொழுந்து வாசம்" பாடல்கள் கேட்பவர்களிடையே உடனடி வெற்றியைப் பெற்றது. எனினும், இவரது குரல் எஸ். பி. பாலசுப்பிரமணியம் குரலோடு ஒன்றி வருகிறது என்று கூறிய விமர்சகர்களிடமிருந்தும் இவர் விமர்சனங்களை எதிர்கொண்டார்.  
விமர்சனத்தை தனது முன்னேற்றத்தில் எடுத்துக் கொண்ட மனோ, இளையராஜாவுடன் 500 வெற்றிகரமான பாடல்களைப் பதிவுசெய்தார். மேலும் மெதுவாக மற்ற தமிழ் இசையமைப்பாளர்களுக்காகவும் பாடினார். கே.எஸ். சித்ரா, சுவர்ணலதா மற்றும் எஸ். ஜானகி ஆகியோருடன் அதிகபட்சமாக காதல் பாடல்களைப் பதிவு செய்தார். இவர் ஒரே நேரத்தில் தமிழ், தெலுங்கு மற்றும் கன்னடத் திரைப்படத் துறைகளில் பல நூற்றுக்கணக்கான பாடல்களைப் பாடினார். கன்னடத்தில் அம்சலேகாவுடன் இவர் இணைந்திருந்தது பல வெற்றிப் படிகளை உருவாக்கியது. அவை பசுமையானதாக கருதப்படுகின்றன. அவரது சில மலையாளம், இந்தி மற்றும் ஒரியா பாடல்களுக்கும் நல்ல வரவேற்பு கிடைத்தது
# மனோ

## குரல் பண்பேற்றம் மற்றும் அதன் வெற்றி

1980 களின் பிற்பகுதியில் மனோ தனது குரலில் சில மாற்றங்கள் மூலம் பரிசோதனை செய்வதைக் கண்டார். அது உண்மையில் இவரது விமர்சகர்களை அமைதியாக்குவதற்கு இவருக்கு ஆதரவாக செயல்பட்டது. 1988 கமல் நடித்த சூரசம்ஹாரத்தில், இவர் தனது வழிகாட்டியான இளையராஜாவால் ஊக்கப்படுத்தப்பட்ட குரலில் முதன்முதலில் பரிசோதனை செய்தார் (அவர் பாடலில் வித்தியாசமாக ஒலிக்க விரும்பினார் - வேதாளம் வந்து). ஷோலேயில் இருந்து பசுமையான ஆர்.டி. பின்னர் அவர் இன்னும் சில பாடல்களுக்கு குறிப்பாக அரபு தாளங்களைக் கொண்ட பாடல்களுக்கு அதே பாணியைப் பின்பற்றினார். 1994 ஆம் ஆண்டில் இவர் ஏ. ஆர். ரகுமான் டூயட் பாடலான "முக்காலா முக்காபிலா" சுவர்ணலதாவோடு காதலன் திரைப்படத்துக்காக பாடினார். மனோவை இசையமைப்பாளர் மிகவும் வித்தியாசமான பாணியில் பாடச் சொன்னார், இவர் ஆர்.டி. பர்மன் வழியைப் பிடித்தார். முக்கலா பாடல் ஒரு பெரிய வெற்றிப் பாடலாக மாறியது. இது அனைத்து பிராந்திய தடைகளையும் உடைத்து முழு நாட்டையும் சென்றடைந்தது. அதே பாடலை தெலுங்கு மற்றும் இந்தி பதிப்புகளில் பதிவு செய்தார். அவை நல்ல வரவேற்பைப் பெற்றன. பரிசோதனையில் இந்த மகத்தான வெற்றியைத் தொடர்ந்து, பல இசை இயக்குநர்கள் இவரது புதிய இதே பாணியில் பாட வைத்து புகழ்பெற்றனர். உதாரணமாக வித்தியாசாகர் இசையில் கர்ணா திரைப்படத்தில் "ஏ சபா ஏ சபா" போன்ற சில பாடல்களை இவர் தனது குரலில் பண்படுத்தினார். சிற்பியின் உள்ளத்தை அள்ளித்தா திரைப்படத்தில் "நான் லவ் யூ" மற்றும் "அழகிய லைலா" போன்ற பாடல்களை வித்தியாசமாக பாடினார். "முத்து திரைப்படத்தில் ஏ. ஆர். ரகுமான் இசையில் *தில்லானா தில்லானா* பாடலையும் குரல் வித்தியாசம் செய்தார். ஆத்மா வரையோ போன்ற சில அரை-கிளாசிக்கல் பாடல்களையும் இவர் செய்துள்ளார். இவர் ஒரு சில இந்தித் திரைப்படப் பாடல்களைப் பாடியுள்ளார் குல்ஷன் குமார் இல் ஆயா சனம் , ஆஜா மேரி ஜான் , கசம் தெரி கசம் , மற்றும் சோர் அவுர் சந்த் .
# மனோ

## பின்னணிக் குரல் கலைஞர்

2000 களில் தெலுங்குத் திரையுலகில் பின்னணிக்குரல் கலைஞராக மனோவின் மற்றொரு முகமும் காணப்பட்டது. தெலுங்கில் கிட்டத்தட்ட ரஜினிகாந்த் நடித்த அனைத்துத் திரைப்படங்களிலும் இவர் பின்னணிக்குரல் கொடுத்தார். இவரது குரல் இரஜினிகாந்திற்கு கிட்டத்தட்ட ஒத்ததாக மாறியது. அனைத்து இயக்குனர்கள் மற்றும் தயாரிப்பாளர்களிடமிருந்தும் பெரும் தேவை இருந்தது. தெலுங்கில் சில திரைப்படங்களில் கமல்ஹாசனுக்காக இவர் பின்னணிக்குரல் கொடுத்தார்.
# மனோ

## இசையமைத்தல் மற்றும் தயாரித்தல்

மனோ 2008 இல் வெளியான தெலுங்குத் திரைப்படமான சோம்பேரிக்கு இசையமைப்பாளராகப் பணியாற்றியுள்ளார். இவரது இசையமைப்பிற்கு நல்ல வரவேற்பு கிடைத்தது. விஜய் மற்றும் சிரேயா சரண் ஆகியோர் முக்கிய கதாபாத்திரங்களில் நடித்த அழகிய தமிழ் மகன் (2007) திரைப்படம் 2010 ஆம் ஆண்டில் மஹா முதுருவாக தெலுங்கில் வெளியிடுவதிலும் இவர் கைகோர்த்தார். இருப்பினும், படம் பாக்ஸ் ஆபிஸில் தோல்வியடைந்தது. தெலுங்கில் இருந்து தமிழுக்கு மதுரை திமிரு மற்றும் குமரன் ரஜினி ரசிகன் ( யோகி மற்றும் புஜ்ஜிகாடு என பெயரிடப்பட்ட தெலுங்கு பதிப்புகளை) "லார்ட் வெங்கடேஸ்வர புரொடக்சன்ஸ்" மற்றும் "மனோ மீடியா என்டர்டெயின்மென்ட்ஸ்" என்ற இரண்டு பெயர்கள் முறையே திரைப்படங்களையும் தயாரித்தார்.
# மனோ

## தொலைக்காட்சி நிகழ்ச்சிகள்

மனோ *மனதோடு மனோ* - ஜெயா தொலைக்காட்சியில் ஒரு இசை நிகழ்ச்சியை தொகுத்து வழங்கினார். விஜய் தொலைக்காட்சியின் இசைத்தொடர் நிகழ்ச்சியில் *ஏர்டெல் சூப்பர் சிங்கர் ஜூனியர்* சித்ரா மற்றும் மால்குடி சுபா ஆகியோர் நிரந்தர தீர்ப்புக் குழுவில் இவரும் ஒருவர். இவர் இணை நீதிபதிகள் இசை நிகழ்ச்சி ஐடியா சூப்பர் சிங்கர். கார்த்திக் மற்றும் ரெம்யா நம்பேசன் ஆகியோருடன் சன் சிங்கர் சீசன் 6 (2019) என்ற இசை நிகழ்ச்சியையும் இணைத் தீர்ப்பளிப்பவராவார்.
# மனோ

## தனிப்பட்ட வாழ்க்கை

மனோ 1985 இல் ஜமீலாவை மணந்தார். இவர்களுக்கு மூன்று குழந்தைகள் உள்ளனர். ஷாகிர், இரஃபி, சோபியா. குமரன், *ரஜினி இரசிகன்* படத்திற்காக அவர்கள் இருவரும் பாடுவதில் அறிமுகமாகியுள்ளனர். மூத்த மகன் ஷாகிர் ஓரிரு தமிழ்ப் படங்களில் முன்னணி நடிகராக அறிமுகப்படுத்தப்பட்டார். மனோ மெஹ்தி ஹாசன் மற்றும் குலாம் அலி ஆகியோரது கஜல்களைக் கேட்பதை விரும்புகிறார்.
# மனோ

## விருதுகள்

- மனோ மதிப்புமிக்க "கலைமாமணி" விருதை தமிழக அரசிடமிருந்து பெற்றார், மேலும் சின்னதம்பியின் "தூளியிலே" பாடலுக்காக தமிழக மாநில விருதும் பெற்றார்.
- 1991 - சிறந்த ஆண் பின்னணிக்கான தமிழக மாநில திரைப்பட விருது - பல்வேறு படங்களுக்கு.
- 1997 - சிறந்த ஆண் பின்னணிப் பாடகருக்கான பிலிம்பேர் விருது - தெலுங்கு - ருக்கு ருக்கு ருக்மிணி - பெல்லி
- இந்தியாவில் பல பிரபலமான கலாச்சார சங்கங்களால் இவருக்கு விருது வழங்கப்பட்டுள்ளது.
- 2008 ஏப்ரல் 14 அன்று அமெரிக்காவின் ஏபிஎன்ஏ அறக்கட்டளை அட்லாண்டாவிலிருந்து தங்க வளையல் மற்றும் "கானா சாம்ராட்" ஆகியவற்றைப் பெற்றார்.
- இவருக்கு ஆந்திர மாநில முதல்வரிடமிருந்து டாக்டர் கண்டசாலா விருது கிடைத்தது.
# மனோ

## நடித்த திரைப்படங்கள்

| ஆண்டு | திரைப்படம் | மொழி | குறிப்பு |
| --- | --- | --- | --- |
| 1979 | நீடா | தெலுங்கு |  |
| 1979 | ரங்கூன் ரவுடி | தெலுங்கு | ராஜூ கதாபாத்திரம் |
| 1980 | கேட்டுகாடு | தெலுங்கு |  |
| 1992 | சிங்கார வேலன் | தமிழ் | மனோவாக |
| 1992 | சூர்யமனசம் | மலையாளம் | பின்னணிப் பாடகராக |
| 1992 | ஹெலோ டார்லிங் | தெலுங்கு |  |
| 1993 | பொறந்த வீடா புகுந்த வீடா | தமிழ் | வீட்டுக்கு விளக்கு பாடல் காட்சியில் (பாடகராக) |
| 2003 | எனக்கு 20 உனக்கு 18 | தமிழ் |  |
| 2003 | நீ மனசு நாக்கு தெலுசு | தெலுங்கு |  |
| 2014 | வெற்றிச் செல்வன் | தமிழ் |  |
| 2015 | சிவம் | தெலுங்கு | } |
# மனோ

## நடித்த திரைப்படங்கள்

### பின்னணி பேசியது

| நடிகர் | திரைப்படம் | மொழி | குறிப்பு |  |
| --- | --- | --- | --- | --- |
| ரசினிகாந்து | *கத்தநாயக்குடு* | தெலுங்கு |  |  |
| *முத்து*,
*அருணாச்சலம்*,
*நரசிம்மா*,
*கபாலி*,
*காலா*,
*பேட்ட*,
*தர்பார்* | தமிழ் | தெலுங்கு மொழியில் மட்டும் பின்னணி பேசினார் |  |  |
| கமல்ஹாசன் | *சதி லீலாவதி*,
*பிரம்மச்சாரி* | தமிழ் | தெலுங்கு மொழியில் மட்டும் பின்னணி பேசினார் |  |
| அனுபம் கெர் | *லிட்டில் ஜான்* | தமிழ்/இந்தி/ஆங்கிலம் | தமிழ் மொழியில் மட்டும் பின்னணி பேசினார் | } |
# மனோ

## பாடிய சில தமிழ்ப் பாடல்கள்

| திரைப்படம் | பாடல் | உடன் பாடியவர் | இசையமைப்பாளர் | வரிகள் | குறிப்பு |
| --- | --- | --- | --- | --- | --- |
| பூவிழி வாசலிலே | அண்ணே அண்ணே நீ | இளையராஜா | முதல் பாடல் |  |  |
| சொல்ல துடிக்குது மனசு | தேன்மொழி ௭ந்தன் தேன்மொழி | இளையராஜா |  |  |  |
| சின்ன தம்பி | அட உச்சந்தல உச்சியிலே | இளையராஜா | வாலி |  |  |
| சின்ன தம்பி | தூளியிலே ஆடவந்த | இளையராஜா | வாலி |  |  |
| காதலன் | முக்காலா முக்காபுலா | சுவர்ணலதா | ஏ. ஆர். ரகுமான் | வாலி |  |
| அமைதிப்படை | சொல்லிவிடு வெள்ளி நிலவே | சுவர்ணலதா | இளையராஜா |  |  |
| உள்ளத்தை அள்ளித்தா | அழகிய லைலா | சிற்பி | பழனிபாரதி |  |  |
| சின்னக்கண்ணம்மா | ௭ந்தன் வாழ்க்கையின் அர்த்தம் | எஸ். ஜானகி | இளையராஜா | பஞ்சு அருணாசலம் | } |
# லித்துவேனிய லித்தாசு

**லிடாஸ்** அல்லது **லித்தாசு** (சின்னம்: **Lt**; குறியீடு: **LTL **), லித்துவேனியா நாட்டின் நாணயம். ஒரு லாட்சில் நூறு சென்டாஸ்கள் உள்ளன. லிடாஸ் என்ற சொல்லின் பன்மை வடிவம் “லிடாய்” அல்லது ”லிட்டு”. லிடாஸ் நாணயம் 1922ல் அறிமுகப்படுத்தப்பட்டது. 1940ல் இரண்டாம் உலகப் போரின் போது லித்துவேனியா சோவியத் யூனியனால் ஆக்கிரமிக்கப்பட்டவுடன் லிடாஸ் நாணய முறை கைவிடப்பட்டு சோவியத் ரூபிள் நாணயம் புழக்கத்தில் இருந்தது. 1993ல் லித்துவேனியா விடுதலை அடைந்தவுடன் லிடாஸ் மீண்டும் அறிமுகப்படுத்தப்பட்டது. 1994-2002 காலகட்டத்தில் லிடாசின் மதிப்பு நான்கு அமெரிக்க டாலர்களாக நிர்ணயிக்கப்பட்டிருந்தது. லித்துவேனியா ஐரோப்பிய ஒன்றியத்தில் இணைந்து விட்டதால் 2010ல் லிடாஸ் கைவிடப்படும் என்று எதிர்பார்க்கப்பட்டது. அதற்கு பதில் ஐரோப்பிய ஒன்றியத்தின் பொது நாணயமான யூரோ லாத்வியாவின் நாணயமாகிவிடும் என்று திட்டமிடப்பட்டிருந்தது. ஆனால் 2008-09ல் ஏற்பட்ட பொருளியல் வீழ்ச்சியால் லித்துவேனியா பாதிக்கப்பட்டு பணவீக்கம் இம்மாற்றம் ஜனவரி 1, 2013கு ஒத்தி வைக்கப்பட்டுள்ளது. தற்போது ஒரு யூரோவுக்கு 3.45 லிடாய் என்று மதிப்பு நிர்ணயம் செய்யப்பட்டுள்ளது.
# நார்வே குரோனா

**குரோன்** அல்லது **குரோனா** (சின்னம்: **kr**; குறியீடு: **NOK**), நார்வே நாட்டின் நாணயம். இது பன்மையில் “குரோனர்” என்று அழைக்கப்படுகிறது. ஓரு குரோனாவில் நூறு ஓர்கள் உள்ளன. முதன் முதலில் 1922ம் ஆண்டு முதல் குரோனா வெளியிடப்பட்டது. குரோன் என்னும் சொல் இலத்தீன் மொழியின் “குரோனா” என்னும் சொல்லில் இருந்து தொன்றியது. இதற்கு கிரீடம்/முடி என்று பொருள். டானிய குரோன், சுவீடிய குரோனா, எஸ்தோனிய குரூன் போன்ற ஸ்கான்டினாவிய நாடுகளின் நாணயங்களின் பெயர்களும் இச்சொல்லிலிருந்தே தோன்றின. குரோனா 1875ல் முதன் முதலில் அறிமுகப்படுத்தப்பட்டது.
# பரோயே குரோனா

**பரோயே குரோனா** பரோயே தீவுகளின் நாணயம். குரோனா என்ற சொல்லுக்கு முடி/கிரீடம் என்று பொருள். ஒரு குரோனாவில் 100 ஓய்ராக்கள் உள்ளன. குரோனா என்னும் சொல்லின் பன்மை வடிவம் குரோனர். இந்த நாணயம் டென்மார்க்கின் நாணயமான டானிய குரோனின் ஒரு வகையாகவே கருதப்படுகிறது. பரொயே தீவுகள் டென்மார்க் நாட்டின் ஆட்சியின் கீழுள்ளன. பரோயே குரோனாவும் டானிய குரோனும் சம மதிப்புடையவை.
# உருசிய ரூபிள்

**ரூபிள்** (குறியீடு: **RUB**), ரஷ்யா நாட்டின் நாணயம். இது ரஷ்யாவைத் தவிர அப்காசியா, தெற்கு ஒசேத்தியா ஆகிய பகுதிகளிலும் நாணயமாக பயன்படுத்தப்படுகிறது. பெலருஸ், ட்ரான்ஸ்னிஸ்டிரியா போன்ற தேசங்களின் நாணயங்களும் “ரூபிள்” என்றே அழைக்கப்படுகின்றன. அவற்றிலிருந்து வேறுபடுத்திக்காட்ட இது “ரஷ்ய ரூபிள்” என்றும் அழைக்கப்படுகிறது. முன்னாள் ரஷ்யப் பேரரசு மற்றும் சோவியத் யூனியன் ஆகியவற்றின் நாணயங்களும் ரூபிள் என்றே அழைக்கப்பட்டன. தற்சமயம் ரூபிளுக்கென்று தனியே சின்னம் எதுவும் இல்லை. ஒரு ரூபிளில் 100 கோப்பெக்குகள் உள்ளன.
# உருசிய ரூபிள்

## டாலருக்கு நிகரான ரூபிள் மதிப்பு

**1998–2010 வரை US$ க்கு நிகரான உருசியம் ரூபிள்களின் மதிப்பு**  
| தேதி | மதிப்பு | தேதி | மதிப்பு | மதிப்பு |
| --- | --- | --- | --- | --- |
| Source: USD exchange rates in RUB, ரஷ்ய வங்கி | } |  |  |  |
# ஹரிஷ் ராகவேந்திரா

**ஹரிஷ் ராகவேந்திரா** (*Harish Raghavendra*) சென்னையைச் சேர்ந்த ஒரு தென்னிந்திய திரைப்படப் பாடகரும் நடிகரும் ஆவார். இவரது பாடல்கள் "தேவதையைக் கண்டேன்" (படம்:காதல் கொண்டேன்),"சக்கரை நிலவே "(படம்:யூத்),"மெல்லினமே மெல்லினமே" (படம்:ஷாஜஹான்) வெற்றியைப் பெற்றுள்ளன. இவர் விகடன் என்ற திரைப்படத்தில் அருண்பாண்டியனுடன் நடித்துள்ளார். திருப்பதி திரைப்படத்தில் முதன்மை நாயகன் அஜித்திற்கு அண்ணன் வேடத்தில் நடித்துள்ளார்.
# ஹரிஷ் ராகவேந்திரா

## வாழ்க்கை வரலாறு

ஹரிசின் இயற்பெயர் ஹரிஷ் ராம் ஸ்ரீனிவாசாகும். ஒளிப்படக் கலைஞர் பி.வி.ராகவேந்திரனின் மகனாவார். சொந்த ஊர் கோயம்புத்தூர். இவரது முதல் பாடல் தெலுங்கு படமொன்றிற்கு அமைந்தது. இவர் கல்லூரியின் முதலாண்டில் இருக்கும்போது அரசியல் என்ற திரைப்படத்திற்கு பாடிய "வா சகி" என்ற பாடல் வெற்றியடைந்தது. ஆயினும் தனது கல்லூரிப் படிப்பைத் தொடர பல வாய்ப்புகளைத் துறந்தார். விவேகானந்தா கல்லூரியில் வணிகவியல் பட்டமும் பொதுத் தொடர்பு மற்றும் தாளியலில் மேற்படிப்பும் முடித்தார். மென்பொருள் பொறியியலிலும் கல்வி கற்றார்.  
மீண்டும் திரைப்பட இசையில் ஈடுபாடு கொண்டு இளையராஜா இசையில் பாரதி திரைப்படத்தில் "நிற்பதுவே நடப்பதுவே" என்ற பாடலைப் பாடினார். இப்பாடல் பெருவெற்றியடைந்ததுடன் மாநில அரசின் விருதினையும் இவருக்கு பெற்றுத் தந்தது. இந்நேரத்தில் தான் தனது பெயரை ஹரிஷ் ராகவேந்திரா என்று மாற்றிக் கொண்டார். தொடர்ந்து தமிழ்,தெலுங்கு,மலையாளம், கன்னடம் மற்றும் இந்தித் திரைப்படங்களில் பாடியுள்ளார்.
# ஹரிஷ் ராகவேந்திரா

## பாடிய பாடல்கள்

| **எண்.** | **பாடல்** | **திரைப்படம்** |  |
| --- | --- | --- | --- |
| 1 | *மெல்லினமே* | ஷாஜகான் |  |
| 2 | *சக்கரை நிலவே* | யூத் | } |
# ஹரிஷ் ராகவேந்திரா

## வெளியிணைப்புகள்

- அதிகாரபூர்வ வலைத்தளம்
- ஹரிசின் பாடல்களின் பட்டியல்
# கார்த்திக் (பாடகர்)

**கார்த்திக்** (பிறப்பு 7 நவம்பர் 1980) சென்னையைச் சேர்ந்த தென்னிந்திய திரைப்படப் பாடகர். துவக்கத்தில் துணைப்பாடகராக ஏ.ஆர்.ரகுமானிடம் பணிபுரிந்த வந்த கார்த்திக் பின்னர் அவர் இசையமைப்பில் பல பாடல்களைப் பாடத் தொடங்கினார். பின்னர் பல இசையமைப்பாளர்களும் விரும்பும் பாடகராக தமிழ், இந்தி, தெலுங்கு, மலையாளம் மற்றும் கன்னடம் ஆகிய பல மொழிகளில் பாடியுள்ளார்.
பாய்ஸ் படத்தில் அவர் பாடிய "எனக்கொரு கெர்ல்பிரண்ட் வேணுமடா" என்ற பாடலும் கஜினியில் "ஒரு மாலை" பாடலும் பெருவெற்றி கண்டன. தெலுங்கு திரையுலகிலும் *கொத்தபங்காரு லோகம்* மற்றும் *ஹாப்பிடேஸ்* படங்களில் அவரது பாடல்கள் பெரும் வரவேற்பைப் பெற்றன.வாரணம் ஆயிரம் படத்தில் அவர் கானா வகையில் பாடிய "அவ என்ன" என்ற பாடலும் பெரும் வரவேற்பைப் பெற்றுள்ளது. இந்தி மொழிமாற்றம் செய்து வெளியான கஜினி படத்தில் அவர் பாடிய "பெக்கா" பாடல் மூலம் உலகளவில் அறியப்பட்டார்.
# கார்த்திக் (பாடகர்)

## மேலும் பார்க்க

- தமிழ்த் திரைப்படப் பாடகர்களின் பட்டியல்
# திப்பு

**திப்பு** (*Tippu*) தமிழ், கன்னடம், மலையாளம், தெலுங்கு மொழிகளில் பாடும் ஒரு தென்னிந்திய திரைப்படப்பாடகர். இவரது இயற்பெயர் ஏகாம்பரேஷ் என ஓர் தொலைக்காட்சி நிகழ்ச்சியில் (காபி வித் அனு) கூறியுள்ளார். பின்னணிப் பாடகி ஹரிணியை மணம் புரிந்துள்ளார். சாய் ஸ்மிருதி என்ற மகளும் சாய் அபயங்கர் என்ற மகனும் உள்ளனர்.
# திப்பு

## விருதுகள்

2010 ஆம் ஆண்டில், வி. ஹரிகிருஷ்ணா இசையமைத்த *ராஜ் தி ஷோமேன்* திரைப்படத்தின் "ஹே பாரு" பாடலுக்காக சிறந்த ஆண் பின்னணி பாடகருக்கான கர்நாடக மாநில திரைப்பட விருதை திப்பு வென்றார். திப்புவிற்கு 2007 ஆம் ஆண்டு தமிழ்நாடு அரசால் கலைமாமணி விருது வழங்கப்பட்டது.
# திப்பு

## மேலும் பார்க்க

- தமிழ்த் திரைப்படப் பாடகர்களின் பட்டியல்
# சித்தார்த்தா புத்தக சாலை

**சித்தார்த்தா புத்தக சாலை** என்பது 20 ம் நூற்றாண்டில் தொடக்கத்தில் இயங்கிய ஒரு தமிழ்ப் பதிப்பகம் ஆகும். இது பல பெளத்த, தலித்திய படைப்புள், பண்டைத் தமிழ் இலக்கியங்கள் ஆகியவற்றை வெளியிட்டது.
# சித்தார்த்தா புத்தக சாலை

## வெளியிட்ட முக்கிய நூல்கள்

- புத்த மார்க்க வினாவிடை
- பூர்வத்தமிழொளியாம் புத்தரது ஆதிவேதம்
- தருக்க நூல்
- யதார்த்த பிராமண வேதாந்த விபரம்
- அரிச்சந்திரன் பொய்கள்
- அம்பிகையம்மன் வரலாறு
- முருகக் கடவுள் வரலாறு
- நந்தன் சரித்திர தந்திரம்
- நிகழ்காலத்திரங்கல்
- பெருங்குறவஞ்சி
- புத்தர் அருளறம்
- காந்தியரும் தீண்டப்படாதோரின் விடுதலையும்
# தமிழ்த் தேசிய ஆவணச் சுவடிகள்

**தமிழ்த் தேசிய ஆவணச் சுவடிகள்** என்பது ஈழப் போராட்டம் தொடர்பாக வெளியிடப்பட்ட பல்வேறு தமிழ் ஆக்கங்களை கொண்ட இலவச எண்மிய ஆவணக் காப்பகம் ஆகும். ஈழ இயக்கங்களும் பிறரும் வெளியிட்ட பல்வேறு துண்டறிக்கைகள், கொள்கை வெளியீடுகள், உரைகள், இதழ்கள், நூல்கள் ஆகியவை இங்கு உள்ளன. எல்லாவித கொள்கை உடையோரினதும் படைப்புகள் இங்கு சேக்கப்படுகின்றன. புலிகள் மீதான விமர்சனங்கள் சிறப்பாக கவனப்படுத்தப்படுகின்றன. இத் திட்டத்தை இடதுசாரி சார்பு உடைய அமைப்பு ஒன்று புலத்தில் இருந்து மேற்கொள்ளுகிறது.
# தமிழ்த் தேசிய ஆவணச் சுவடிகள்

## நோக்கம்

"தம்மைத் தக்கவைக்க மக்களை இருட்டில் வைத்திருத்தல் தான், அன்றைய இயக்கங்கள் முதல் இன்று திடீர் மார்க்சியம் பேசுவோர் வரை கையாளும் அரசியல் உத்தி. இதை தகர்க்க, எல்லோரும் சுயமாக கற்றுக்கொள்வதும், விவாதிப்பதும், வரலாற்றை தெரிந்து கொள்வதும் அவசியம். இதற்கான எமது போராட்டமும், நீண்ட திட்டமிடல் ஊடாக, பல ஆவணங்களை திரட்டி வந்தோம்." என்று இந்த திட்ட அறிமுகம் கூறுகிறது.
# மான்க்ஸ் பவுண்டு

**மான்க்ஸ் பவுண்டு** (ஆங்கிலம்: Manx pound) மாண் தீவின் நாணயம். மாண் தீவு ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் மான்க்ஸ் பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் மான்க்ஸ் தீவில் புழக்கத்தில் உள்ளன. ஆனால் மான்க்ஸ் பவுண்டு ஐக்கிய ராச்சியத்தில் செல்லுபடியாவதில்லை. மான்க்ஸ் பவுண்டுக்கென தனியே குறியீடு எதுவும் கிடையாது. பிரித்தானிய பவுண்டிற்கான “£” சின்னமே மான்க்ஸ் பவுண்டிற்கும் பயன்படுத்தப்படுகிறது. ஒரு மான்க்ஸ் பவுண்டில் 100 பென்னிகள் உள்ளன.
# குயெர்ன்சி பவுண்டு

**குயெர்ன்சி பவுண்டு** (ஆங்கிலம்: Guernsey pound) குயெர்ன்சி பிரதேசத்தின் நாணயம். 1921 முதல் குயெர்ன்சி ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் குயெர்ன்சி பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் குயெர்ன்சியில் புழக்கத்தில் உள்ளன. ஆனால் குயெர்ன்சி பவுண்டு ஐக்கிய ராச்சியத்தில் செல்லுபடியாவதில்லை. குயெர்ன்சி பவுண்டுக்கென தனியே குறியீடு எதுவும் கிடையாது. பிரித்தானிய பவுண்டிற்கான “£” சின்னமே குயெர்ன்சி பவுண்டிற்கும் பயன்படுத்தப்படுகிறது. ஒரு குயெர்ன்சி பவுண்டில் 100 பென்னிகள் உள்ளன.
# ஜெர்சி பவுண்டு

**ஜெர்சி பவுண்டு** (ஆங்கிலம்: Jersey pound) ஜெர்சி பிரதேசத்தின் நாணயம். ஜெர்சி ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் ஜெர்சி பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் ஜெர்சியில் புழக்கத்தில் உள்ளன. ஆனால் ஜெர்சி பவுண்டு ஐக்கிய ராச்சியத்தில் செல்லுபடியாவதில்லை. ஜெர்சி பவுண்டுக்கென தனியே குறியீடு எதுவும் கிடையாது. பிரித்தானிய பவுண்டிற்கான “£” சின்னமே ஜெர்சி பவுண்டிற்கும் பயன்படுத்தப்படுகிறது. ஒரு ஜெர்சி பவுண்டில் 100 பென்னிகள் உள்ளன.
# கிப்ரால்ட்டர் பவுண்டு

**கிப்ரால்ட்டர் பவுண்டு** (ஆங்கிலம்: Gibraltar pound; சின்னம்: **£**; குறியீடு: **GIP** ) கிப்ரால்ட்டர் பிரதேசத்தின் நாணயம். கிப்ரால்ட்டர் ஐக்கிய ராஜியத்தின் ஆட்சிப்பகுதிகளுள் ஒன்று. ஐக்கிய ராஜியத்துடன் நாணய ஒன்றியமாக உள்ளது. ஆகையால் ஜெர்சி பவுண்டு ஐக்கிய ராஜியத்தின் நாணயமான பிரித்தானிய பவுண்டின் ஒரு வகையாகவே கருதப்படுகிறது. இவ்விரு நாணயங்களும் சமமதிப்புடையவை. பிரித்தானிய பவுண்டுகளும் கிப்ரால்ட்டரில் புழக்கத்தில் உள்ளன. ஆனால் கிப்ரால்ட்டர் பவுண்டு ஐக்கிய ராச்சியத்தில் ஏற்றுக்கொள்ளப்படுவதில்லை. பிரித்தானிய பவுண்டிற்கான “£” சின்னமே ஜெர்சி பவுண்டிற்கும் பயன்படுத்தப்படுகிறது. ஒரு கிப்ரால்ட்டர் பவுண்டில் 100 பென்னிகள் உள்ளன.
.]]
# மார்க்கெட் கார்டன் நடவடிக்கை

**மொத்தம்**:84,600  
|strength2=கணிக்கப்படவில்லை
|casualties1=<span></span>15,130&ndash;17,200 பேர்
|casualties2=<span></span>26,800&ndash;29,300 பேர்
30 டாங்குகள், தானுந்து பீரங்கிகள்
|| 500க்கும் குறைவாக
|-
|-
||நாசி ஜெர்மனி (ஆர்மி குரூப் பி)
||26,800&ndash;29,300
||26,800&ndash;29,300
|-
|| பிரிட்டனின் 2ம் ஆர்மி மற்றும் முதலாம் வான்குடை கோர்
||11,588–13,226
| rowspan=2|15,130–17,200
|-
||அமெரிக்காவின் 18ம் வான்குடைக் கோர் (82வது மற்றும் 101வது வான்குடை டிவிஷன்கள்)
||3,542–
|-
|}
# மார்க்கெட் கார்டன் நடவடிக்கை

## அடிக்குறிப்புகள்

### நூல்பட்டியல்

- .
- .
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# மார்க்கெட் கார்டன் நடவடிக்கை

## மேலும் வாசிக்க

-
-
-
-
-
-
-
-
-
-
-
-
-  
-
# டாட்டா டொகோமோ

டாட்டா டொகொமோ (ஆங்கிலம்:Tata Docomo) இந்தியாவில் நகர்பேசி சேவை வழங்கும் ஒரு இந்திய-சப்பானிய கூட்டு நிறுவனம் ஆகும்.2008 நவம்பர் மாதம் தொடங்கப்பட்ட இந்நிறுவனத்தில் இந்தியாவின் டாட்டா டெலி சர்விஸ் நிறுவனம் 74 சதவிகித பங்குகளையும் சப்பானின் என்.டி.டி டோகொமோ நிறுவனம் 26 சதவிகித பங்குகளையும் கொண்டுள்ளன. இந்நிறுவனத்தின் தலைமையகம் புது தில்லியில் அமைந்துள்ளது. டாட்டா டொகொமோ இந்தியாவில் 19 வட்டங்களில் முன்கட்டண மற்றும் பின்கட்டண இணைப்புகளை சேவை வழங்குகிறது.  
அக்டோபர், 2017 இல் பாரதி ஏர்டெல் டாடா தொலைதொடர்பு சேவைகளுடன் இணைப்பு ஒப்பந்தத்தையும் டாடா டோகோமோவை கையகப்படுத்துவதையும் அறிவித்தது. 21 ஜூலை 2019 நிலவரப்படி, அனைத்து டாடா டொகோமோ பயனர்களும் ஏர்டெல் நெட்வொர்க்குடன் இணைக்கப்பட்டு அனைத்து ஏர்டெல் சேவைகளும் வழங்கப்படுகின்றன. டாடா டோகோமோ, டாடா டெலிசர்வீசஸ் (டி.டி.எஸ்.எல்) மற்றும் டாடா டெலிசர்வீசஸ் மகாராஷ்டிரா லிமிடெட் (டி.டி.எம்.எல்) ஆகியவற்றின் நுகர்வோர் கைபேசி வணிகங்கள் பாரதி ஏர்டெல்லில் 1 ஜூலை 2019 முதல் இணைக்கப்பட்டுள்ளன..
# டாட்டா டொகோமோ

## வரலாறு

டாடா டோகோமோ இந்திய கூட்டு நிறுவனமான டாடா குழுமத்தின் ஒரு பகுதியாக இருந்தது. நிறுவனம் பத்தொன்பது தொலைத் தொடர்பு வட்டங்களில் ஜிஎஸ்எம் சேவைகளை இயக்குவதற்கான உரிமத்தைப் பெற்றது, மேலும் இந்த வட்டங்களில் பதினெட்டு வட்டங்களில் அலைக்கற்றை ஒதுக்கப்பட்டது மற்றும் 24 ஜூன் 2009 அன்று ஜிஎஸ்எம் சேவைகளை அறிமுகப்படுத்தியது. இது முதலில் தென்னிந்தியாவில் செயல்படத் தொடங்கியது, தற்போது இருபத்தி இரண்டு தொலைத் தொடர்பு வட்டங்களில் பதினெட்டு இடங்களில் ஜிஎஸ்எம் சேவைகளை இயக்குகிறது. இது டெல்லியில் இயங்குவதற்கான உரிமங்களைக் கொண்டுள்ளது, ஆனால் அரசாங்கத்திடமிருந்து அலைக்கற்றை ஒதுக்கப்படவில்லை. டோகோமோ இந்தியா முழுவதும் சேவைகளை வழங்குகிறது. டாடா டோகோமோ முன்கட்டணம் மற்றும் பின் கட்டணம் செலுத்தும் வசதி செல்லிடத் தொலைபேசி சேவைகளை வழங்குகிறது. நகர்ப்புற மற்றும் கிராமப்புறங்களில் மிகவும் பிரபலமாகிவிட்டது.  
5 நவம்பர் 2010 இல், டாடா டோகோமோ இந்தியா<nowiki/>வில் மூன்றாம் தலைமுறை அலைக்கற்றை சேவைகளை அறிமுகப்படுத்திய முதல் தனியார் துறை தொலைத் தொடர்பு நிறுவனமாக ஆனது. டாடா டோகோமோ மார்ச் 2017 இறுதியில் சுமார் 49 மில்லியன் பயனர்களைக் கொண்டிருந்தது.  
ஏப்ரல் 2011 இல், டாடா டோகோமோவின் இதன் விளம்பரத் தூதராக பாலிவுட் நடிகர் ரன்பீர் கபூர் ஒரு மூன்று வருட ஒப்பந்தத்தில் கையெழுத்திட்டார். இப்போது ஒப்பந்தம் முடிந்தது. தென்னிந்திய மாநிலங்களான தமிழ்நாடு மற்றும் ஆந்திரப் பிரதேசம், ஆகியவற்றிக்கு விஜய் மற்றும் ராம் சரண் ஆகியோர் முறையே விளம்பரத் தூதர்களாக இருந்தார்கள்.  
அக்டோபர் 2017 இல், பாரதி ஏர்டெல் சுமார் 17 மில்லியன் சந்தாதாரர்களைக் கொண்ட டாடா டோகோமோவை வாங்குவதாக அறிவித்தது.
# டாட்டா டொகோமோ

## மறுபெயரிடுதல் மற்றும் சீர்திருத்தம்

அக்டோபர் 20, 2011 அன்று, டாடா குழுமம் அதன் நிறுவனங்களான இண்டிகாம் (சிடிஎம்ஏ), வாக்கி (நிலையான வயர்லெஸ் தொலைபேசி), ஃபோட்டான் இன்டர்நெட் - டாடா டோகோமோ ஆகியவற்றை ஒரே நிறுவனத்தின் கீழ் கொண்டு வந்தது. இந்த சேவைகளுக்கான அனைத்து சந்தாதாரர்களும் டாடா டொகோமோவின் நெட்வொர்க்கிற்கு 20 அக்டோபர் 2011 அன்று மாற்றப்பட்டனர். 2015 ஆம் ஆண்டில், விர்ஜின் மொபைல் இந்தியா நிறுவனம் டாடா டோகோமோவுடன் இணைக்கப்பட்டது. ஏர்டெல் நிறுவனம் 15 ஆகஸ்ட் 2018 அன்று டாடா டோகோமோவுடன் இணைக்கப்பட்டது. இந்தியா முழுவதும் இந்த நிறுவனங்களைச் சுற்றியுள்ள அனைத்து நடவடிக்கைகளும் டாடா டோகோமோவின் நிறுவனத்துடன் ஒன்றிணைந்து இந்தியாவில் இரண்டாவது பெரிய சிடிஎம்ஏ மற்றும் ஜிஎஸ்எம் நெட்வொர்க்கை உருவாக்கின
# டாட்டா டொகோமோ

## என்.டி.டி டோகோமோ வெளியேறுதல்

டாடா குழுமத்துக்கும் என்டிடி டொகோமோவுக்கும் இடையிலான ஒப்பந்தத்தின்படி, டாடா டோகோமோ செயல்திறன் இலக்குகளைத் தவறவிட்டால், அதன் பங்குகளை விற்க உரிமை உண்டு, டாடா முதல் மறுப்புக்கான உரிமையைப் பெற்றது. ஏப்ரல் 25, 2014 அன்று, என்.டி.டி டொகோமோ டாடா டொகோமோவில் தங்கள் பங்குகள் அனைத்தையும் விற்று இந்திய தொலைத் தொடர்புத் துறையிலிருந்து வெளியேறுவதாக அறிவித்திருந்தது, ஏனெனில் அவர்கள் மொத்தம் 1.3 பில்லியன் டாலர் இழப்பைச் சந்தித்தனர். இரு குழுக்களுக்கிடையிலான கூட்டு முயற்சியின் கீழ், என்.டி.டி டொகோமோ இந்திய சந்தையில் டாடா டொகோமோவின் செயல்திறனைப் பொறுத்து அதன் பங்குகளை 26.5% முதல் 51% ஆக உயர்த்தலாம் அல்லது அதன் அனைத்து பங்குகளையும் விற்கலாம்.
# டாட்டா டொகோமோ

## பாரதி ஏர்டெல் கையகப்படுத்தல்

12 அக்டோபர் 2017 அன்று, டாடா குழுமத்தின் தொலைதொடர்பு, டாடா தொலைதொடர்பு சேவைகள் மற்றும் டாடா டோகோமோ உள்ளிட்டவற்றை கையகப்படுத்துவதற்கான ஒப்பந்தத்தை பாரதி ஏர்டெல் முன்மொழிந்தது. டாடா குழுமம் ஏர்டெலுடன் ஒப்பந்தம் செய்து, அதன் சொத்துக்களை கடன்-பணமில்லா ஒப்பந்தத்தில் விற்க, இது டி.டி.எஸ்.எல் இன் அலைகற்றை பொறுப்பை மட்டுமே உள்ளடக்கும். இந்த ஒப்பந்தத்தைத் தொடர ஏர்டெலுக்கு இந்திய போட்டி ஆணையம் (சி.சி.ஐ) மற்றும் தொலைத் தொடர்புத் துறை (டிஓடி) ஒப்புதல் அளித்தன.
# டாட்டா டொகோமோ

## கட்டண விகிதம்

இந்தியா முழுவதும் ஒரு வினாடிக்கு ஒரு பைசா என்ற கட்டண விகிதத்தில் வெற்றி பெற்ற முதல் நிறுவனம் டாட்டா டொகொமோ.
முன்பு 2004ம் வருடம் லூப் மொபைலும் 2006ம் வருடம் டாட்டா இண்டிகாம் நிறுவனமும் இது போன்ற திட்டத்தை அறிவித்து அவை தோல்வியில் முடிந்தன.
# டாட்டா டொகோமோ

## வாடிக்கையளர் சேவை உதவி

இந்திய முழுமைக்கும் சேவை மைய எண்:121
# ஸ்ரீநிவாஸ் (பாடகர்)

**ஸ்ரீநிவாஸ்** (*Srinivas*, பிறப்பு:7 நவம்பர் 1959) தமிழ்,கன்னடம், மலையாளம், தெலுங்கு மொழிகளில் பாடும் ஓர் தென்னிந்திய திரைப்படப் பாடகர். முன்னணி இசையமைப்பாளர்களான இளையராஜா, தேவா, ஏ. ஆர். ரகுமான், வித்யாசாகர் போன்றவர்களின் இசையில் தென்னிந்திய மொழிகளிலும் இந்தியிலும் திரைப்பாடல்கள் பாடியுள்ளார். வேதியியல் பொறியாளராக பத்தாண்டுகள் பணியாற்றிய பிறகு இசைத்துறையில் ஈடுபாடு காரணமாக உட்புகுந்து சாதனை படைத்தவர்.
# ஸ்ரீநிவாஸ் (பாடகர்)

## வாழ்க்கை வரலாறு

ஸ்ரீநிவாஸ் தமிழ்நாட்டின் அம்பாசமுத்திரத்தில் துரைசாமி அய்யங்கார் இலட்சுமி இணையருக்குப் பிறந்தவர். பின்னர் கேரளாவின் திருவனந்தபுரத்தில் வளர்ந்தார். அங்கு தமது அத்தை பத்மா நாராயணன் உந்துதலில் இசையில் நாட்டமும் பயிற்சியும் பெற்றார்.  
வேதியியல் பொறியியல் பட்டப்படிப்பினை மும்பை பல்கலைக்கழகத்தின் கீழுள்ள வேதியியல் தொழில்நுட்பத் துறை (UDCT)யில் முடித்தார். பத்தாண்டுகள் பொறியாளராகப் பணிபுரிந்த பிறகு தமது இசையார்வம் காரணமாக பணிவாழ்வில் மாற்றத்தை விரும்பினார். 1988ஆம் ஆண்டு இளையராஜாவிடம் பணிபுரிய வாய்ப்பு கிடைத்தும் அன்றைய நாள் அவரது தொண்டைப்புண் காரணமாக நிறைவேறவில்லை.  
மீண்டும் 1992ஆம் ஆண்டு ரகுமானிடம் அறிமுகம் கிடைக்க சில விளம்பரப் பாடல்களுக்குக் குரல் கொடுத்து வந்தார். 1994ஆம் ஆண்டு முதல் சென்னையில் வசிக்கத் துவங்கினார். இவரது முதல் பாடலாக மகேஷ் இசையமைப்பில் நம்மவர் படத்திற்காக "சொர்க்கம் என்பது நமக்கு" என்ற பாடல் அமைந்தது. அது வெற்றி பெற்றபோதும் அவருக்கு ஓர் திருப்புமுனையாக 1996ஆம் ஆண்டு ரகுமானின் இசையில் மின்சார கனவு படத்தின் "மானா மதுரை" பாடல் அமைந்தது.
# ஸ்ரீநிவாஸ் (பாடகர்)

## விருதுகள்

- தமிழ்நாடு அரசின் மாநில விருதினை சிறந்த பின்னணிப் பாடகர் என்ற வகையில் இருமுறை பெற்றுள்ளார்:படையப்பாவின் "மின்சாரப்பூவே" மற்றும் ஒன்பது ரூபா நோட்டு படத்தில் "மார்கழியில்".
- தமிழக அரசின் கலைமாமணி பட்டத்தினையும் பெற்றுள்ளார்.
- கேரள அரசின் மாநில விருதை "ராத்திரிமழா" என்ற படத்திற்கு பெற்றுள்ளார்.
- பிற திரை இதழ்களின்(சினிமா எக்ஸ்பிரஸ், பிலிம்பேர்) விருதுகளையும் பெற்றுள்ளார்.
# பொருட்களின் நிலை

**பொருட்களின் நிலை** என்பது ஒரு பொருள் காணப்படக்கூடிய பல்வேறு நிலைகளுள் ஒன்றைக் குறிக்கும். பொதுவாக இயற்பியலின்படி பொருட்கள் மூன்று நிலைகளில் இருக்கக்கூடும். அவை, திண்மம், நீர்மம், வளிமம் என்பன. திண்ம நிலையில் ஒரு பொருளின் கனவளவும், வடிவமும் மாறாமல் இருக்கும். நீர்ம நிலையில் கனவளவு மாறாமல் இருந்தாலும், வடிவம் அதைக் கொண்டிருக்கும் கொள்கலனின் வடிவத்தை எடுக்கும். வளிம நிலையில் பொருட்களுக்கு நிலையான கனவளவோ அல்லது வடிவமோ கிடையாது. கிடைக்கக்கூடிய இடம் முழுதும் இது பரந்து காணப்படும்.  
அண்மைக் காலத்தில், பொருளொன்றின் நிலைகளுக்கு இடையேயான வேறுபாடுகள் மூலக்கூறுகளுக்கு இடையிலான தொடர்புகளின் அடிப்படையில் விளக்கப்படுகின்றன. இதன்படி திண்மம் என்பது மூலக்கூறுகளுக்கு இடையிலான கவர்ச்சி அவற்றை நிலையாக வைத்திருக்கும் ஒரு நிலை ஆகும். நீர்ம நிலையில் மூலக்கூறுகளுக்கு இடையிலான கவர்ச்சி அவற்றுக்கு இடையிலான தூரத்தை மாறாமல் வைத்திருந்தாலும், அவற்றை ஒரு நிலையான தொடர்பில் வைத்திருப்பதில்லை. வளிம நிலையில் மூலக்கூறுகளுக்கு இடையில் உள்ள கவர்ச்சி தனித்தனி மூலக்கூறுகளின் இயக்கத்தில் குறைவான தாக்கத்தையே கொண்டிருக்கும். மிக உயர்ந்த வெப்பநிலைகளில் உயர் அயனாக்கம் அடையும் வளிமங்களின் மூலக்கூறுகளுக்கு இடையிலான கவர்ச்சி விசைகளும் தள்ளுவிசைகளும் தனித்துவமான இயல்புகளை உருவாக்குகின்றன. இதனால், இந்நிலை பொருளின் நான்காம் நிலை எனக் கொள்ளப்படுகின்றது. இது பிளாசுமா நிலை எனப்படும். பிளாசுமா நிலையே இந்த அண்டத்தில் காணப்படும் கண்ணுக்குப் புலனாகக் கூடிய மிகப்பெரிய பொருளின் நிலையாகும்..
# பொருட்களின் நிலை

## பொருளின் நான்கு நிலைகள்

### திண்மம்

திண்மம் என்பது பொருட்களின் நான்கு நிலைகளுள் ஒன்றாகும். அமைப்புரீதியான உறுதித்தன்மை மற்றும் வடிவம் மற்றும் கனஅளவு ஆகியவற்றில் மாற்றங்களுக்கு எளிதில் உட்படாத் தன்மை ஆகிய பண்புகளைப் பெற்றுள்ள நிலையாகும். ஒரு திரவத்தைப் போல கொள்கலனின் வடிவத்தைப் பெறக்கூடிய திரவத்தன்மையோ அல்லது ஒரு வாயுவைப் போல தனக்களிக்கப்பட்ட கன அளவு முழுமையையும் நிரப்பிக்கொள்ளும் விதத்தில் விரிவடையும் தன்மையோ திண்மத்திற்கு இல்லை. திண்மத்தில் உள்ள அணுக்களானது ஒன்றோடு ஒன்று இறுக்கமாகப் பிணைக்கப்பட்டிருக்கின்றன. ஒழுங்கான படிக வடிவமுடைய திண்மங்களில் ஒழுங்கான வடிவியல் மாதிரிகளைப் போன்றும் படிக வடிவமற்ற திண்மங்களில் ஒழுங்கற்ற விதத்திலும் நெருக்கமாகப் பிணைக்கப்பட்டிருக்கின்றன.
படிக வடிவமுள்ள திண்மங்களில் துகள்கள் (அணுக்கள், மூலக்கூறுகள், அயனிகள்) ஒழுங்கமைக்கப்பட்ட நிலையிலும், மீண்டும், மீண்டும் வருகின்ற விதத்திலும் அமைக்கப்பட்டுள்ளன. ஒரே பொருளானது வெவ்வேறு படிக நிலைகளில் காணப்படலாம். உதாரணமாக, இரும்பானது 912&nbsp;°C வெப்பநிலைக்கு கீழாக உள்ள போது பொருள் மைய கனச்சதுர நிலையிலும் (body centered cubic), 912&nbsp;°C க்கும் 1394&nbsp;°C க்கும் இடைப்பட்ட வெப்பநிலையில் இருக்கும் போது முகப்பு மைய கனச்சதுர நிலையிலும் (face centered cubic) காணப்படுகிறது. வெவ்வேறு வெப்பநிலை மற்றும் அழுத்தங்களில், பனிக்கட்டியானது பதினைந்திற்கும் மேற்பட்ட படிக வடிவங்களை (அல்லது) திண்ம நிலைகளைக் கொண்டுள்ளது.  
படிக வடிவமற்ற திண்மங்கள் திண்மங்களின் பொதுவான பண்புகளில் பலவற்றைக் கொண்டுள்ளன. அவை உறுதியான, கடினமான மற்றும் குறிப்பிட்ட வடிவத்தைக் கொண்டவையாக உள்ளன. ஆனால், இவற்றின் உருவாக்கத்திற்குக் காரணமான துகள்கள் ஒழுங்கான வரிசையில் அமைக்கப்பட்டிருப்பதில்லை. நிலக்கரி, அதிக மூலக்கூறு நிறையுள்ள தொகுப்பு முறை பலபடிகள் மற்றும் உருகிய சிலிகா கண்ணாடி ஆகியவை படிக வடிவமற்ற திண்மங்களுக்கான எடுத்துக்காட்டுகளாகும்.  
திண்மங்கள் உருகுதல் மூலமாக திரவங்களாகவும், திரவங்கள் உறைதல் மூலமாக திண்மங்களாகவும் மாற்றப்படலாம். திண்மங்கள் திரவங்களாக மாறாமலே நேரடியாக வாயு நிலைமைக்கு மாறும் நிகழ்வானது பதங்கமாதல் எனப்படுகிறது.
# பொருட்களின் நிலை

## பொருளின் நான்கு நிலைகள்

### திரவம்

திரவ நிலை என்பது வாயு நிலையில் உள்ள மூலக்கூறுகளின் முழுமையான கட்டற்ற தன்மை மற்றும் படிக வடிவத் திண்மங்களில் திண்ம நிலையில் உள்ள மூலக்கூறுகளின் ஒழுங்கமைவு ஆகியவற்றுக்கு இடைப்பட்ட நிலையாகும். திரவங்கள், அழுத்தத்தைச் சாராது கொள்கலனின் வடிவத்தைப் பெற்றவையாகவும், தோராயமாக மாறாத கன அளவைப் பெற்றதாகவும் காணப்படும். வெப்பநிலை மற்றும் அழுத்தம் மாறாத நிலையில் திரவத்தின் கன அளவானது மாறாததாகும். ஒரு திண்மப்பொருளின் மும்மைப்புள்ளியில் உள்ளதைக் காட்டிலும் அதிகமான அழுத்தத்தில், திண்மமானது அதன் உருகுநிலையைக் காட்டிலும் அதிகமான வெப்பநிலைக்கு வெப்பப்படுத்தப்பட்டால் திரவ நிலையை அடையும். பொதுவாக ஒரு பொருள் திரவ நிலையில் இருக்கும் போது திண்ம நிலையில் உள்ளதைக் காட்டிலும் அதிகமான கன அளவைப் பெற்றிருக்கும். இந்த பொதுமைக் கருத்துக்கு மிகவும் புகழ்பெற்ற ஒரு விதிவிலக்கு நீர் ஆகும். எந்த ஒரு உயர் வெப்பநிலையில் ஒரு திரவமானது தொடர்ந்து தன் நிலையில் நீடித்திருக்க முடியுமோ, அதாவது அந்த வெப்பநிலையைத் தாண்டினால் திரவ நிலை நீடித்திருக்க இயலாதோ அந்த வெப்பநிலையே நிலைமாறு வெப்பநிலை என அழைக்கப்படுகிறது.
# பொருட்களின் நிலை

## பொருளின் நான்கு நிலைகள்

### வளிமம்

வாயு அல்லது வளிம நிலை என்பது பருப்பொருளின் நீா்ம மற்றும் பிளாசுமா நிலைகளுக்கு இடைப்பட்ட நிலையாகும். .பெரும்பான்மையான வாயுக்கள் நேரடியாக உற்றுநோக்க சிரமமானவையாக இருப்பதால், நான்கு பேரியலான அல்லது கட்புலனாகத்தக்க பண்புகளான அழுத்தம், கன அளவு, துகள்களின் எண்ணிக்கை(மோல்) மற்றும் வெப்பநிலை ஆகியவற்றின் வழியாக வாயுக்கள் விவரிக்கப்படுகின்றன. வாயுக்களின் பொதுவான பண்புகள் பின்வருமாறு
1. வாயுக்கள் முடிவில்லா அளவுக்கு விரிவடைந்து அவை அடைக்கப்படும் கொள்கலன் எவ்வளவு பெரியதாயினும் அதை நிரப்பும் அளவுக்கு விரிவடைகின்றன.
1. வாயுக்கள் எளிதில் அழுத்தத்திற்கு உட்படுத்தப்படுபவை.
1. வாயுக்கள் மற்ற வாயுக்களுடன் எளிதில் ஒன்றோடு ஒன்று கலக்கும் இயல்புடையவனவாகவும், வெற்றிடத்தில் எளிதில் விரவும் தன்மை உடையனவாகவும் உள்ளன.
1. துாய்மையான வாயுக்கள் அல்லது அவற்றின் கலவைகள் ஒருபடித்தான தன்மை பெற்றவையாக உள்ளன.
1. வாயுக்களானவை திண்மங்கள் மற்றும் திரவங்களோடு ஒப்பிடும் போது மிகவும் குறைவான அடர்த்தியைக் கொண்டுள்ளன.
1. வாயுக்கள் தான் அடைக்கப்பட்டுள்ள கொள்கலத்தின் சுவா்கள் மீது அழுத்தத்தை ஏற்படுத்துகின்றன. வெப்பநிலை அதிகரிக்கும் போது அழுத்தமும் அதிகரிக்கும்.
# பொருட்களின் நிலை

## பொருளின் நான்கு நிலைகள்

### பிளாசுமா

**பிளாசுமா** (மின்மக் கலவை) என்பது இயற்பியல், வேதியியல் ஆகிய துறைகளின்படி பொருளொன்றின், திண்மம், நீர்மம் (திரவம்), வளிமம்(வாயு) ஆகிய மூன்று இயல்பான தனி நிலைகளுக்குப் (phase) புறம்பாகவுள்ள நான்காவது ஒரு தனி நிலையாகும். இதனை (மின்மமாக்கப்பட்ட) அயனாக்கம் அடைந்த வளிம நிலை எனலாம்.
ஒரு வாயு போல, பிளாசுமாவிற்கு குறிப்பிட்ட வடிவம் அல்லது கன அளவு இல்லை. வாயுக்கள் போலல்லாமல், பிளாசுமாக்கள் மின்னோட்டத்தை தன் வழியே அனுமதித்தல், காந்தப் புலங்கள் மற்றும் மின்னோட்டங்களை உருவாக்குகின்றன, மேலும் மின்காந்த விசைகளுக்கு வலுவாக எதிர்வினையாற்றுகின்றன. உலோகத்தில் இருப்பதைப் போலவே, சுதந்திரமாக-நகரும் தனித்து விடப்பட்ட எலக்ட்ரான்களின் "கடலில்" நேர்மின் சுமையை உடைய அணுக்கருக்கள் நீந்திச்செல்கின்றன. உண்மையில் இந்த எலக்ட்ரான் "கடல்" தான் பிளாசுமா நிலையில் உள்ள பொருளை மின்சாரத்தைக் கடத்த அனுமதிக்கிறது. பிளாசுமா நிலை என்பது அடிக்கடி தவறாகப் புரிந்து கொள்ளப்பட்ட ஒன்றாக உள்ளது. உண்மையில் இது புவியின் மீது மிகச்சாதாரணமாகவும், பொதுவாகவும் காணக்கூடிய நிலையே ஆகும். மிகப் பெரும்பான்மையான மக்கள் தாங்கள் காண்பது பிளாசுமா நிலையிலுள்ள பொருட்களைத்தான் என்பதை அறியாமலேயே பார்த்துக் கொண்டுள்ளனா். மின்னல், மின்சாதனங்களில் ஏற்படும் தீப்பொறிகள், நியான் விளக்குகள், பிளாசுமா தொலைக்காட்சிகள், உறிஞ்சி ஒளி விடுகின்ற விளக்குகள் (fluorescent lamp), சில வகைச் சுடர்கள் மற்றும் நட்சத்திரங்கள் ஆகியவை பிளாசுமா நிலையிலுள்ள ஒளியூட்டப்பட்ட பொருட்களேயாகும்.
ஒரு வாயுவானது இரண்டு வளிகளில் பிளாசுமா நிலைக்கு மாற்றம் செய்யப்படுகிறது. இரண்டு புள்ளிகளுக்கு இடையில் ஏற்படுத்தப்படும் உயர் மின்னழுத்த வேறுபாட்டின் காரணமாகவும், வாயுவானது மீ உயர் வெப்பநிலைக்கு வெப்பப்படுத்துவதன் காரணமாகவும் வாயுவானது பிளாசுமா நிலைக்கு மாறுகிறது.
# பொருட்களின் நிலை

## பொருட்களின் நிலை மாற்றம்

இந்தப்படம் பொருளின் நிலை மாற்றத்தைப் பற்றி விளக்குகிறது
ஒரு பொருளின் நிலையானது நிலை மாற்றங்கள் மூலமாகவும் அடையாளப்படுத்தப்படுகிறது. நிலை மாற்றமானது அமைப்பில் ஏற்படும் மாற்றத்தைக் குறிக்கிறது. மேலும், பொருளின் பண்புகளில் ஏற்படும் திடீர் மாற்றத்தின் மூலமாக நிலை மாற்றம் நடந்துள்ளது அங்கீகரிக்கப்படுகிறது. பொருளொன்றின் மாறுபட்ட நிலை, அதன் பல்வேறு நிலைப்பண்புகளால் வரையறுக்கப்படும் போது பொருளின் வேறு ஒரு நிலையானது மற்றுமொரு நிலைப்பண்புகளால் வரையறுக்கப்படலாம். நீர் பல தனித்துவமான திடமான நிலைகளைக் கொண்டுள்ளதாக கூறப்படுகிறது. மிகைக்கடத்துதிறனின் உருவாக்கம் நிலை மாற்றத்தோடு தொடர்புடையது. இதேபோல், ஃபெரோகாந்தத்தன்மை நிலையும் நிலை மாற்றங்கள் மூலம் வரையறுக்கப்படுகின்றன. நிலைமாற்றம் படிப்படியாக நிகழும் போது இடைநிலை படிநிலைகளானவை மெசோநிலைகள் என்று அழைக்கப்படுகின்றன. அத்தகைய நிலைகள் திரவ படிக தொழில்நுட்பத்தை அறிமுகப்படுத்துவதன் மூலம் பயன்படுத்திக்கொள்ளப்படுகிறது..பொருளொன்றின் நிலையானது வெப்பநிலை, அழுத்தம் ஆகியவற்றைப் பொறுத்து மாறக்கூடும். வெப்பநிலை மற்றும் அழுத்தம் ஆகியவை பொருளொன்றின் எந்த ஒரு நிலைக்கு சாதகமாக அமையுமோ அந்த நிலையில் பொருளானது மாறக்கூடும். உதாரணமாக, வெப்பநிலையானது அதிகரிக்க. அதிகரிக்க, பொருளானது திட நிலையிலிருந்து திரவ நிலைக்கு மாறும் நிலை ஏற்படுகிறது. தனி வெப்பநிலையானது சுழியாக இருக்கும் போது, ஒரு பொருளானது திட நிலையில் இருக்கிறது. ஒரு பொருளானது தொடர்ந்து வெப்பப்படுத்தப்படும் போது, உருகுநிலையை அடையும் போது திரவமாகவும், கொதிநிலையை அடையும் போது வாயுவாகவும், இன்னும் அதிக வெப்பநிலைக்கு செல்லும் போது பிளாசுமா நிலையையும் (எலெக்ட்ரான்கள் கிளர்வுற்று தாய் அணுக்களிலிருந்து வெளியேறிச் செல்லும்) அடையும்.
# பொருட்களின் நிலை

## மரபுசாரா நிலைகள் (Non-Classical States)

### கண்ணாடி

கண்ணாடியானது ஒரு படிக வடிவமற்ற திண்மம் ஆகும். கண்ணாடியை திரவ நிலையை நோக்கி வெப்பப்படுத்தும் போது ஒரு இடைநிலைப்பொருளாக கண்ணாடி கிடைக்கிறது. கண்ணாடியானது முற்றிலும் வேறுபட்ட வகைப்பாடுகளுடைய பொருட்களிலிருந்து உருவாக்கப்படுகின்றது. கனிம வலைப்பின்னலுக்குள்ளான (சிலிகேட்டுகள் மற்றும் சன்னல் கண்ணாடி போன்ற) சேர்மங்கள், உலோகக் கலவைகள், நீா்மக் கரைசல்கள், மூலக்கூறு நிலையிலுள்ள நீா்மங்கள் மற்றும் பலபடிகள் ஆகிய வெவ்வேறு வகைப்பாடுடைய பொருட்கள் கண்ணாடி தயாரிப்பதற்கான மூலப்பொருட்களாகின்றன. கண்ணாடியானது அதன் படிக வடிவமுள்ள சேர்மத்தோடு ஒப்பிடும் போது வெப்ப இயக்கவியல் கொள்கைகளின் அடிப்படையில் நடுநிலையான நிலைப்புத்தன்மையுடைய பொருளாக இருக்கிறது.
# பொருட்களின் நிலை

## மரபுசாரா நிலைகள் (Non-Classical States)

### குறைபாடுடைய படிகங்கள்

பிளாசுடிக் படிகமானது நீண்ட தொடர் வரிசையில் ஒழுங்காக வடிவமைக்கப்பட்ட மற்றும் கட்டின்மையின் சுழற்சி அளவுகள் கொண்ட மூலக்கூறுகளை உடைய மூலக்கூறு நிலைப் படிகமாகும்.
# பொருட்களின் நிலை

## மரபுசாரா நிலைகள் (Non-Classical States)

### திரவ படிகங்கள்(Liquid crystals)

*'திரவ படிகங்களானவை* திண்ம படிகங்கள் மற்றும் அவற்றின் மரபுரீதியான திரவங்கள் இவற்றுக்கிடையேயான பண்புகளைப் பெற்றுள்ள பொருளின் நிலையாகும். உதாரணமாக, ஒரு திரவ படிகமானது ஒரு திரவத்தைப்போன்று நகரும் தன்மையைக் கொண்டதாகவும், படிகத்தைப் போன்ற அமைப்பைக் கொண்டதாகவும் இருக்கும். பல்வேறு வகையான திரவ படிக நிலைப் பொருட்கள் காணப்படுகின்றன. இவை அவற்றின் இரட்டை ஒளிப்பிரிகை போன்ற ஒளியியல் பண்புகளைக் கொண்டு வேறுபடுத்தி அறியப்படலாம். ஒரு தளமுனைவுக்குட்படுத்தப்பட்ட ஒளி மூலத்தைக் கொண்டு நுண்ணோக்கியைப் பயன்படுத்தி பார்க்கும் போது வெவ்வேறு விதமான திரவ படிகங்களானவை வெவ்வேறு விதமான இழையமைப்பைக் கொண்டுள்ளதைப் பார்க்க இயலும்.
# தஞ்சாவூர் மராத்தியர்

**தஞ்சாவூர் மராத்தியர்** (*Thanjavur Marathi*) (பேச்சு வழக்கில் *ராயர்* என்று அழைக்கப்படுகிறது), என்பவர்கள், தமிழ்நாட்டின் மத்திய மற்றும் வடக்கு மாவட்டங்களில் வசித்து கொண்டு மராத்தி மொழியைத் தாய் மொழியாகக் கொண்ட மக்களைக் குறிக்கும். இவர்கள் தஞ்சாவூர் மராத்திய ஆட்சியின் போது தமிழகத்துக்கு வந்த ஆட்சியாளர்கள் மற்றும் சிப்பாய்களின் சந்ததியினர் ஆவார்.